அடுப்பில் வாணலியை வைத்து நெய் ஊற்றி உருகியதும், சம்பா ரவையைச் சேர்த்து மிதமான தீயில் நிறம் மாறாமல் வறுத்தெடுத்து தனியாக ஆறவிடவும். அதே வாணலியில் தண்ணீர் ஊற்றி 10 நிமிடம் கொதிக்கவிடவும். தண்ணீர் நன்கு கொதித்ததும் வறுத்து வைத்துள்ள ரவையைச் சேர்த்து கிளறவும். இத்துடன் சர்க்கரைச் சேர்த்து கட்டிப்பாடாமல் கிளறவும். சர்க்கரை உருகியதும், இத்துடன் ஏலக்காய்த் தூள், கேசரிப் பவுடரை ஒன்றாகச் சேர்த்து கிளறி ரவையை வேகவிடவும். இந்தச் சமயத்தில் அடுப்பில் வாணலியை வைத்து நெய் ஊற்றி உருகியதும் முந்திரியைச் சேர்த்து, சிவக்க வறுத்தெடுத்துக்கொள்ளவும். சர்க்கரை உருகி ரவையுடன் சேர்ந்து சுருண்டு வரும்போது முந்திரி சேர்த்துக் கிளறிப் பரிமாறவும்.